1992ko Espainiako Itzulia

1992ko Espainiako Itzulia Itzuli Handi honen 47. edizioa izan zen. 1992ko apirilak 27 eta maiatzak 17 artean ospatu zen, sarrerako bat eta horietako bat bikoitza izan zen 20 etapatan banatutako 3395 kilometroko ibilbidea eginez, garailea izan zen Tony Romingerrek, batez beste 35,275 kilometro orduko abiaduran bete zituenak. Jerez de la Fronteran hasi eta Madrilen amaitu zen.

Jereztik abiatu ziren txirrindularien artean Erik Breukink, Robert Millar, Steven Rooks edo Stephen Roche bezalako txirrindulari garrantzitsuak zeuden. Alabaina, dirudienez, horietako bakar bat ere ez zen forma egoera onean iritsi, eta ez zuten euren palmaresaren araberako maila eman. Espainiarren artean, aurreko edizioko irabazlea izan zen Melcior Mauri, Pedro Delgado eta Laudelino Cubino zeuden faboritoen artean.

Lehen etapa erabakigarria banakako lehen erlojupekoa izan zen, Erik Breukinkek irabazi zuena. Egun horretan, sorpresa Jesús Montoyak eman zuen, etapan bigarren amaitu eta maillot horia jantziz. Bi egun beranduago, Luz Ardidenen amaitzen zen etapan, beste mendate batzuen artean Tourmalet ere igo zena, azken garaipenagatik nortzuk lehiatuko ziren argitzen joan zen. Etapa garaipena Cubinorentzat izan zen, baina Tony Rominger izan zen onura gehien jaso zuena, etapan bigarren eta liderragandik minutu bat baino gutxixeagora jarriz.

Cubinok, ordurarte edizio hau irabazteko hautagaia zirudiena, Covadongako aintziretan amaitu zen etapan denbora asko galdu zuen, etapa hau Pedro Delgadok irabaziz, eta hala, segoviarra bigarren jarri zen sailkapen nagusian. Itzulian nagusi ziren bi espainiarrek, Delgado eta Montoya, elkar estuki zainduz, ez zuten Romingerrekiko euren abantaila handitzerik lortu hurrengo mendiko etapetan. Honek, bi egunen faltan eginiko erlojupeko bikainarekin batera, suitzarrari bere lehen Espainiako Itzulia eman zion. Alferrikakoak izango ziren azken-aurreko etapan espainiarren eraso saiakerak, etapa hau ere suitzarrak irabaziz.

Hala, Tony Rominger Espainiako Vuelta irabazi zuen lehen suitzarra izan zen, eta berarekin batera podiumean Pedro Delgado eta Jesús Montoya egon ziren.

 Etapak 
EtapaDattaIbilbidea Kilometroak GaraileaLiderra Atarikoa  apirilak 27  Jerez de la Frontera  9,2 (banakako erlojupekoa)  Jelle Nijdam Jelle Nijdam 1.a a  apirilak 28  San Fernando-Jerez de la Frontera  135,5  Djamolidine Abdoujaparov Jelle Nijdam 1.a b  apirilak 28  Arcos de la Frontera-Jerez de la Frontera  32,6 (taldekako erlojupekoa)   Gatorade - Chateau D'ax    Peio Ruiz Cabestany  2.a  apirilak 29  Jerez de la Frontera-Kordoba  205  Jean-Paul van Poppel Peio Ruiz Cabestany  3.a  apirilak 30  Linares-Albacete  229  Djamolidine Abdoujaparov Peio Ruiz Cabestany 4.a  maiatzak 1  Albacete-Gandía  213,5  Jean-Paul van Poppel Peio Ruiz Cabestany 5.a  maiatzak 2  Gandía-Benicàssim  202,8  Edwig Van Hooydonck Peio Ruiz Cabestany 6.a  maiatzak 3  Alquerías del Niño Perdido-Oropesa  49,5 (banakako erlojupekoa)  Erik Breukink Jesús Montoya 7.a  maiatzak 4  Lleida-Pla de Beret  240,5  Jon Unzaga Jesús Montoya 8.a  maiatzak 5  Vielha- Luz Ardiden  144  Laudelino Cubino Jesús Montoya 9.a  maiatzak 6   Luz-Saint-Sauveur-Sabiñánigo  196  Julio César Cadena  Jesús Montoya 10.a  maiatzak 7  Sabiñánigo-Iruñea  162,9  Djamolidine Abdoujaparov Jesús Montoya 11.a  maiatzak 8  Iruñea-Burgos  200,1  Johan Bruyneel Jesús Montoya 12.a  maiatzak 9  Burgos-Santander  178,3  Roberto Torres Jesús Montoya 13.a  maiatzak 10  Santander-Covadongako aintzirak  213,4   Pedro Delgado Jesús Montoya 14.a  maiatzak 11  Cangues d'Onís-Naranco mendia  163  Francisco Javier Mauleón Jesús Montoya 15.a  maiatzak 12  Oviedo-León  162  Tom Cordes Jesús Montoya 16.a  maiatzak 13  León-Salamanca  200,6  Eric Vanderaerden Jesús Montoya 17.a  maiatzak 14  Salamanca-Ávila  218,9  Enrico Zaina Jesús Montoya 18.a  maiatzak 15  Fuenlabrada  37,9 (banakako erlojupekoa)  Tony Rominger Tony Rominger 19.a  maiatzak 16  Collado Villalba- Palazuelos de Eresma (Dyc disitleriak)  188,3  Tony Rominger Tony Rominger 20.a  maiatzak 17  Palazuelos de Eresma  (Dyc distileriak)-Madril  175  Djamolidine Abdoujaparov Tony Rominger

 Taldeak 
 Taldea  Taldeko liderra ONCE  Melchor Mauri Buckler  Steven Rooks Banesto  Pedro Delgado Carrera Jeans  Stephen Roche CLAS - Cajastur  Tony Rominger PDM  Raúl Alcalá Amaya Seguros  Laudelino Cubino TVM  Gert-Jan Theunisse Artiach - Royal Fruco  Eduardo Chozas Gatorade - Chateau D'ax  Marco Giovannetti Seur  Piotr Ugrumov Taldea  Taldeko liderra Collstrop  Jean-Pierre Heynderickx Festina Lotus  Pascal Richard GB - MG Maglificio  Franco Ballerini Kelme  Oliverio Rincón Puertas Mavisa  Javier Claramunt Wigarma  Antonio Esparza Ryalcao Postobón  Luis Herrera Sicasal - Acral  Edgar Corredor Mercatone Uno - Zucchini  Silvio Martinello RUSS - Baikal  Vjatceslav Djavanian

 Sailkapenak 
Zortzi sailkapen jokatu ziren eta honakoak izan ziren emaitzak:

 Sailkapen nagusia 1.  Tony Rominger    CLA  96h 14' 50" 2.  Jesús Montoya    AMA  +  1' 04" 3.  Pedro Delgado    BAN  +  1' 42" 4.  Marco Giovannetti    GAT  +  5' 19" 5.  Federico Etxabe    CLA  +  5' 34" 6.  Laudelino Cubino    AMA  +  6' 24" 7.  Fabio Parra    AMA  +  7' 24" 8.  Raúl Alcalá    PDM  + 12' 50" 9.  Francisco Javier Mauleón    CLA  + 15' 44" 10.  Steven Rooks    BUC  + 18' 57"

  Puntukako sailkapena  1.  Djamolidine Abdoujaparov    CAR  157 puntu 2.  Tony Rominger    CLA  137 puntu 3.  Jelle Nijdam     BUC  129 puntu

  Mendiko sailkapena  1.  Carlos Hernández    FES  194 puntu 2.  Tony Rominger    CLA  148 puntu 3.  Julio César Cadena    KEL  116 puntu

  Tarteko helmugen sailkapena  1.  Antonio Esparza    WIG  32 puntu

 Esprint berezien sailkapena 1.  Vjatceslav Djavanian    RUS  -

 Neoprofesionalen sailkapena 1.  Arturas Kasputis    RYA  97h 07' 36"

 Sailkapen konbinatua 1.  Tony Rominger    CLA  -

 Taldekako sailkapena 1.  Amaya Seguros    AMA  288h 58' 24"

 Soinu banda 
TVEk proba hau soinu banda bezala Habana musika taldearen "No smoking" abestia aukeratuz eman zuen.

 Kanpo estekak 

Kategoria:Espainiako Vuelta
Kategoria:Espainia
Kategoria:1992 kirolean